**PÉNZÜGYI BIZOTTSÁG**

* + 1. **H A T Á R O Z A T**

 **Száma: t á r g y a**

73/2023. (X. 30.) A ROHU 449 azonosítójú projekt megvalósításához kapcsolódó „ROHU eszközbeszerzés II. - Informatikai eszközök beszerzése (megismételt eljárás)” tárgyú közbeszerzési eljárás eredményének megállapításának javaslata

**JEGYZŐKÖNYV**

Készült: a Berettyóújfalui Polgármesteri Hivatal hivatalos helyiségében a 2023. október 30-án megtartott Pénzügyi Bizottsági ülésen.

**Jelen vannak:**

**Pénzügyi Bizottság részéről:**

 Csarkó Imre bizottsági tag

 Gógán Péterné bizottsági tag

 Lencsésné Gál Mária bizottsági tag

**Berettyóújfalui Polgármesteri Hivatal részéről:**

 Muraközi István polgármester

 Bónácz János alpolgármester

Dr. Körtvélyesi Viktor jegyző

Patyán-Szabó Csilla aljegyző

Dézsi Ferencné pénzügyi irodavezető

 Mile Sándor jegyzőkönyvvezető

A Pénzügyi Bizottság ülésének levezető elnöke Csarkó Imre volt. A levezető elnök köszöntötte a jelenlévőket, majd elmondta, hogy a Pénzügyi Bizottság 3 fővel határozatképes. A levezető elnök elmondta, hogy a bizottsági ülés meghívójában egy napirendi pont szerepel. A levezető elnök a napirend tervezetét szavazásra bocsátotta, melyet a bizottság tagjai egyhangúan támogattak.

Az ülés kezdete: 1545.

**Pénzügyi Bizottság napirendje:**

1./ Előterjesztés a ROHU 449 azonosítójú projekt megvalósításához kapcsolódó „ROHU eszközbeszerzés II. - Informatikai eszközök beszerzése (megismételt eljárás)” tárgyú közbeszerzési eljárás eredményének megállapítására (1.)

 **Előterjesztő:** Muraközi István polgármester

**1. Napirend:** Előterjesztés a ROHU 449 azonosítójú projekt megvalósításához kapcsolódó „ROHU eszközbeszerzés II. - Informatikai eszközök beszerzése (megismételt eljárás)” tárgyú közbeszerzési eljárás eredményének megállapítására

**Dr. Körtvélyesi Viktor jegyző** szóbeli kiegészítésében elmondta, hogy ez a közbeszerzés már volt a Képviselő-testület előtt. Szeptemberben született döntés arról, hogy eredménytelenné nyilvánítja az eljárást a Képviselő-testület, mivel a beérkezett ajánlatok érvénytelenek voltak, mert az ajánlati biztosíték összegét egyik pályázó sem fizette meg határidőben. Testületi döntés alapján október 6-án megismételt eljárás indult, a benyújtási határidő október 16-a volt. Az elektronikus közbeszerzési rendszerben nyújtották be nyílt eljárás keretében ajánlatukat az ajánlattevő cégek. Három ajánlattevő nyújtott be ajánlatot, a mellékelt bontási jegyzőkönyv tartalmazza, hogy milyen ajánlati árak érkeztek. A legkedvezőbb ajánlati árat benyújtó érvényes ajánlattevő DIGETRO Bt. ajánlata került értékelésre, bírálatra. Megállapításra került, hogy az ajánlat minden szempontból érvényes. Az informatikai eszközök beszerzésére irányuló szerződés megkötését a határozati javaslat a DIGETRO Bt-vel javasolja.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**73/2023. (X. 30.) Pénzügyi Bizottsági Határozat**

A Pénzügyi Bizottság az alábbi határozat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a ROHU449 azonosítószámú "Integrated project for sustainable development in the mountain area of Bihor Country, improvement of access and development in health care services in case of medical interventions for emergency situations- FA Phase", acronim IPHEALTH – FA Phase elnevezésű projekt megvalósításához kapcsolódó „ROHU eszközbeszerzés II.- Informatikai eszközök beszerzése” tárgyú közbeszerzési eljárást eredményessé nyilvánítja, a rendelkezésre álló pályázati fedezet összege a tárgyi projektben elegendő az ajánlati árra.

A szerződés megköthető az értékelés alapján legkedvezőbb ajánlatot tett érvényes ajánlatot benyújtó ajánlattevővel az alábbi ajánlati értékekkel:

Nyertes ajánlattevő neve: DIGETRO Kereskedelmi és Szolgáltató Betéti Társaság

Ajánlattevő székhelye: 9165 Cakóháza, Fő út 41.

Az ajánlat értékelési szempont szerinti tartalmi elemei:

Nettó ajánlati ár (EUR-ban megadva): 15 248

**Határidő:** 2023. október 30.

 **Felelős:** Dr. Zákány Zsolt bizottsági elnök

A levezető elnök megköszönte a jelenlévők munkáját és az ülést 1550 perckor bezárta.

K.m.f.

 Csarkó Imre Gógán Péterné

 Pénzügyi Bizottság tagja Pénzügyi Bizottság tagja

Mile Sándor

jegyzőkönyvvezető